Troen+på+Allahs+enhet



Sure 112, Enhetsbekjennelsen
I Guds, den Barmhjertiges, den Nåderikes navn.

1. Si, ’Han er Gud, Én. 2. Gud, den éne Omsorgskilde. 3. Ikke har Han avlet noen, ei heller er Han selv blitt avlet. 4. Ingen er Hans like’.



Sure 85, Stjernemylderet
I Guds, den Barmhjertiges, den Nåderikes navn.

1. Ved himmelen med sitt stjernemylder! 2. Ved den lovede Dag! 3. Ved vitnet og vitnesbyrdet! 4. Død over branngrav-mennene 5. med den selvforsynte ild, 6. som satt omkring den, 7. og overvar hva man gjorde med de troende! 8. De hevnet seg på dem bare fordi de trodde på Gud, den Mektige og Prisede. 9. Ham, som herredømmet over himmel og jord tilkommer. Gud bevitner alle ting! 10. De som forfølger troende menn og kvinner, og så ikke vender om, de har i vente helvetes straff, de har i vente Ildens straff. 11. De som tror og lever rettskaffent har i vente paradisets haver, hvor bekker sildrer. Dette er den store Seier! 12. Visselig, Herren slår hårdt til. 13. Han bringer frem, og gjør det på nytt. 14. Han er tilgivende, full av velvilje, 15. tronens Herre, den Ærerike, 16. Den som gjennomfører det Han vil. 17. Har historien om hærskarene nådd deg, 18. om Farao og Thamood? 19. Sandelig, de vantro turer frem i fornektelse. 20. Men Gud er bak dem, og innringer. 21. Ja, dette er en herlig Koran, 22. på en vel forvart (himmelsk) tavle.